REGIOFUN – “Implosion” reż. Sören Voigt
Latoś za pora dni łodbywo sie we katowickich kinach REGIOFUN czyli fajrowani ze filmym. Bydzie szło łoboczyć poradziesiont filmów, kiere łostały nakryncone dziynki regionalnym funduszom.
Dzisio ło trzecim z filmów, kiere bydom pokazywane we Katowicach.
Wszyjstko dzieje sie we Hiszpanii. Kole plaży kaj se dychajom turysty rozbijo sie łajba z Afrykanerami, kierzy wyrywajom ze swojigo kraju. Niykierych śmiertka biere na miyjscu, niykierych bierom policajty a niykierzy poradzili pitnyć.
Ło tym czasie i w tym miyjscu fleguje se tyż siedymnastoletni Thomas, razym z fatrym. Ino, że łojciec nic niy pedzioł synkowi i wzion se ze sobom libsta Angelika, kiero sie łokazuje rechtorkom Thomasa.
Znerwowany synek łodjyżdżo na mopliku. Na szosyji spotyko Djamile, kiero uciykła z Afryki. Thomas pomogo ji uciyc przed policajtami i biere do swojij izby we hotelu. Synek żodnymu niy godo ło Djamile. W końcu dowiaduje sie ło nij łojciec, kiery niy pomogo w żodyn sposób synkowi. Thomas sie niy poddaje i dalij staro sie ło dziołcha.
- Tytuł oryginalny: Implosion
- Reżyseria: Sören Voigt
- Scenariusz: Sören Voigt
- Obsada: Sven Gielnik, Eye Haidara, Carolina Clemente
- Kraj produkcji: Niemcy, Hiszpania
- Rok produkcji: 2011
- Czas trwania: 88 min.
- Producent: Karibufilm
- Fundusz filmowy: Film – und Medienstiftung Nordrhein-Westfalen (NRW)
- W cyklu: Retrospektywa NRW
27.10.2012 g. 18:15 Kinoteatr Rialto, Katowice
28.10.2012 g. 14:15 Kino Kosmos, Katowice
Wiyncyj ło REGIOFUN na jich zajcie:
http://regiofun.pl/
oci_Latn szl_Latn szl_Latn szl_Latn szl_Latn szl_Latn szl_Latn deu_Latn deu_Latn ewe_Latn pol_Latn pol_Latn pol_Latn swh_Latn ltz_Latn pol_Latn szl_Latn crh_Latn ces_Latn ltg_Latn